
Sióagárd Község Önkormányzata





Fácánkert Község Önkormányzata

Együttműködési megállapodás
Ifjúsági referens közös foglalkoztatásáról
mely létrejött

Fácánkert Község önkormányzata ( 7136 Fácánkert, Árpád utca 12.)  - képviseli: Orbán Zsolt polgármester – mint foglalkoztató önkormányzat 
és

Sióagárd Község Önkormányzata( 7171 Sióagárd, Kossuth utca 9.) - képviseli: Háry János polgármester – mint együttműködő önkormányzat között a mai napon az alábbiak szerint:

1.) Felek rögzítik, hogy a korábbi megállapodás alapján 2005. szeptember 1-jétől határozatlan időre, közalkalmazottként ifjúsági referenst foglalkoztatnak, aki felett a munkáltatói jogokat – különösen: kinevezés, felmentés, fegyelmi jogkör, -  Fácánkert Község Polgármestere Sióagárd Község Önkormányzata Polgármesterének egyetértésével gyakorolja, az egyéb munkáltatói jogokat Fácánkert Község Polgármestere gyakorolja. 
Felek jelen megállapodásukkal megerősítik az ifjúsági referens közös  foglalkoztatásáról szóló megállapodást a jelen megállapodás szerinti módosításokkal.
2.) Az ifjúsági referensi álláshely Fácánkert Község Önkormányzatának létszámkeretében, a foglalkoztatással kapcsolatos előirányzatok Fácánkert Község Önkormányzatának költségvetésében szerepelnek. 

3.) Felek megállapodnak, hogy az ifjúsági referens két munkanapot tölt Sióagárdon, három munkanapot pedig Fácánkertben.

4.) Felek megállapodnak, hogy az ifjúsági referens foglalkoztatása költségének 40%-át Sióagárd Község Önkormányzata, 60%-át Fácánkert Község Önkormányzata viseli. 

Együttműködő önkormányzat negyedévente megfizeti a foglalkoztatási hozzájárulást a foglalkoztató önkormányzatnak az általa készített kimutatás és számla alapján.
5.) A két önkormányzat megállapodik, hogy az ifjúsági cselekvési program  megvalósításában, az e területet érintő pályázatok elkészítése, valamint a támogatások segítségével vagy önkormányzati forrásból létrehozott ifjúsági programok megvalósítása, és az ifjúsági szolgáltatások fejlesztése terén együttműködnek. 

6.) A két önkormányzat az ifjúságot érintő célok megvalósítása érdekében együttműködik és az ennek érdekében szükséges intézkedéseit összehangolja. 
A megállapodás 2009. január 1-jétől határozatlan időre szól, azt írásban, hatvan napos felmondási idővel a felek felmondhatják.
Sióagárd, 2009. február 5.

polgármester

Fácánkert Község Önkormányzata 





Dr. Varga Katalin





     körjegyző

Jelen megállapodást Sióagárd Község Önkormányzatának Képviselő-testülete a …./2009. (II.10.) számú határozatával, Fácánkert Község Önkormányzatának Képviselő-testülete a …./2009. (II.12.) számú határozatával elfogadta.

Sióagárd, 2009.

Dr. Varga Katalin körjegyző
